Η **δεύτερη δίκη του Ντόναλντ Τραμπ**, του 45ου Προέδρου των Ηνωμένων Πολιτειών, άρχισε στις 13 Ιανουαρίου 2021, μία εβδομάδα πριν λήξει η θητεία του. Ο Τραμπ κατηγορήθηκε ότι τους τελευταίους μήνες της θητείας του και εν τέλει στη συγκέντρωση οπαδών του στο Νάσιοναλ Μολ στις 6 Ιανουαρίου 2021 έκανε δηλώσεις που «ενθάρρυναν εξέγερση» που εκφράστηκε με την εισβολή οπαδών του στο Καπιτώλιο.

Στις 13 Ιανουαριου 2021 η Βουλή των Αντιπροσώπων ψήφισε να δικαστεί ο Τραμπ. Στις 9 Φεβρουαρίου 2021 άρχισε η δίκη του πρώην Προέδρου στη Γερουσία και ολοκληρώθηκε στις 13 Φεβρουαρίου με αθώωση του Τραμπ.

Ιστορικό
--------

### Εισβολή στο Καπιτώλιο

Κύριο λήμμα: Διαδηλώσεις και εισβολή στο Αμερικανικό Καπιτώλιο (2021)
Στις 5-6 Ιανουαρίου 2021 οι υποστηρικτές του Τραμπ συγκεντρώθηκαν στην Ουάσινγκτον για να διαμαρτυρηθούν για το αποτέλεσμα των προεδρικών εκλογών του 2020 και να ζητήσουν ακύρωση των αποτελεσμάτων. 

#### Χρονολόγιο: 6 Ιανουαρίου 2021

**8.17:** Ο Πρόεδρος Τραμπ έστειλε τουίτ με τις υποψίες του για νοθεία στις εκλογές, και μία οδηγία για τον Αντιπρόεδρο Πενς: «*Οι πολιτείες πρέπει να διορθώσουν τις ψήφους τους, οι οποίες ξέρουν καλά ότι βασίστηκαν σε παρατυπίες και εξαπάτηση, και οι περίεργες διεξαγωγές ποτέ δεν ευνοούνται από τους νομοθέτες. Το μόνο που πρέπει να κάνει ο Μάικ Πενς είναι να τους στείλει πίσω στις πολιτείες, ΚΑΙ ΚΕΡΔΙΖΟΥΜΕ. Κάντο Μάικ, είναι ώρα να δείξεις μεγάλο κουράγιο*».

Στις 10.58 τα Περήφανα Αγόρια κινούνταν προς το Καπιτώλιο
**10.58:** Μέλη του κινήματος Περήφανα Αγόρια, μίας ακροδεξιάς, νεοφασιστικής οργάνωσης που εμπλέκεται σε περιστατικά πολιτικής βίας στις Ηνωμένες Πολιτείες, φάνηκαν να κινούνται προς το Καπιτώλιο. «*Θα πάρουμε πίσω την χώρα μας*», είπαν.

**12.00:** Ο Πρόεδρος Τραμπ άρχισε την ομιλία του για τους χιλιάδες υποστηρικτές του στην Ουάσινγκτον που ήρθαν να τον ακούσουν. «*Όσοι ήρθαμε εδώ δεν θέλουμε να κλαπεί η εκλογική μας νίκη από θρασείς και ριζοσπάστες αριστερούς Δημοκράτες [...] και δεν θέλουμε να κλαπεί από ψεύτικές ειδήσεις [...]. Δεν θα θα τα παρατήσουμε, δεν θα υποχωρήσουμε. Απλά δεν γίνεται.*»

Οπαδός στην ομιλία του Τραμπ: «Η κυβέρνηση άφησε τον Αμερικανικό λαό να εξαπατηθεί. Αυτή είναι μεγάλη εκλογική νοθεία»
**12.53:** Καθώς ο Πρόεδρος συνέχιζε την ομιλία του το πλήθος έξω από το Καπιτώλιο άρχισε να υπεραυξάνεται. Ο όχλος κινήθηκε προς το αστυνομικό φράγμα και το πέρασε. Οι αστυνομικοί προσπάθησαν να τους συγκρατήσουν, αλλά μειονεκτούσαν σε αριθμό. Εν τω μεταξύ, μέσα στο Καπιτώλιο, η Νάνσι Πελόζι ετοιμαζόταν να επικυρώσει τη νίκη του Τζο Μπάιντεν στις προεδρικές εκλογές του 2020.

**13.10:** Ο Τραμπ τελείωσε την ομιλία του λέγοντας: «*Θα αγωνιστούμε. Θα αγωνιστούμε πολύ και αν δεν αγωνιστείς σκληρά δεν θα έχει καμία χώρα πια. Οπότε, ας κατέβουμε την Λεωφόρο Πενσυλβάνιας*».

Σύντομα, ένας αστυνομικός από το Καπιτώλιο ζήτησε ενισχύσεις. «*Μας πετάνε μέταλλα*», είπε πανικόβλητος, και «*έχουμε αστυνομικούς τραυματίες*».

**13.45:** Οι ταραξίες πέρασαν από την αστυνομία που προστάτευε τα δυτικά σκαλιά του Καπιτωλίου. Ένας αστυνομικός είπε ότι έχουν «*εξέγερση*» στο Καπιτώλιο. 

**14.12:** Οι ταραξίες έσπασαν τα παράθυρα και μπήκαν στο κτίριο. Μετά άνοιξαν τις πόρτες για να μπουν μέσα κι άλλοι. Η γερουσία σταμάτησε τη συνεδρίαση. Ήθελαν να «*κρεμάσουν*» τον Πενς.

**14.24:** Ο Τραμπ έστειλε ένα τουίτ για τον Πενς: «*Ο Μάικ Πενς δεν είχε το κουράγιο να κάνει αυτό που έπρεπε να γίνει για να προστατεύσει τη χώρα και το Σύνταγμά μας, δίνοντας στις πολιτείες την ευκαιρία να επικυρώσουν ένα σωστό σύνολο γεγονότων αντί για τα απατηλά και ανακριβή που τους έχει ζητηθεί να επικυρώσουν στο παρελθόν. Οι Ηνωμένες Πολιτείες απαιτούν την αλήθεια!*». Εν τω μεταξύ ο Πενς φυγαδεύτηκε προς ασφαλή τοποθεσία.

Ο όχλος από ταραξίες που είχε μαζευτεί έξω από το Καπιτώλιο συνέχισε να αυξάνεται. Έμπαιναν στο κτίριο από όλες τις πλευρές. Οι βουλευτές παγιδεύτηκαν στο κτίριο. Έσπαγαν πράγματα και φώναζαν «σπάστο, σπάστο».

Ο Τραμπ κάνει έκκληση στους ταραξίες: «Πηγαίνετε σπίτια σας!»
**14.41:** Οι ταραξίες έψαχναν να βρουν τη Γερουσία: «*Αυτή είναι η γερουσία;*», «*Πού είναι (οι γερουσιαστές);*»

**15.13:** Ο Τραμπ έστειλε Τούιτ για να ηρεμήσει τον κόσμο: «*Ζητώ από όλους εσάς στο Αμερικανικό Καπιτώλιο να ηρεμήσετε. Χωρίς βία! Θυμηθείτε, ΕΜΕΙΣ είμαστε το Κόμμα του Νόμου και της Τάξης - σεβαστείτε το Νόμο και τους μεγάλους άντρες και γυναίκες μας με τα Μπλε. Ευχαριστώ!*».

**16.17:** Ο Τραμπ κυκλοφόρησε ένα βίντεο στο οποίο έλεγε στους ταραξίες να πάνε σπίτια τους: «*Ξέρω ότι πονάτε, ξέρω ότι είστε πληγωμένοι. Είχαμε μία εκλογή που μας την κλέψανε [...] Αλλά πρέπει να πάτε σπίτια σας τώρα. Πρέπει να έχουμε ειρήνη. Πρέπει να έχουμε νόμο και τάξη.[...] Δεν θέλουμε να πληγωθεί κανείς.[..] Πηγαίνετε σπίτια σας, και πηγαίνετε σπίτια σας με ειρήνη!*».

### Βουλή: 12 Ιανουαρίου 2021

Η Πρόεδρος της Βουλής διόρισε Κατήγορους στην υπόθεση δίκης του Τραμπ, λέγοντας: «*Είναι το συνταγματικό και πατριωτικό τους καθήκον να παρουσιάσουν την υπόθεση για την δίκη και καθαίρεση του Προέδρου. Θα ενεργήσουν καθοδηγούμενοι από την μεγάλη αγάπη τους για τη χώρα, με αποφασιστικότητα για να προστατεύσουν τη δημοκρατία και με πίστη στον Συνταγματικό μας Όρκο. Οι Κατήγοροι θα εκπληρώσουν το καθήκον τους να υπερασπιστούν τη δημοκρατία για το λαό με μεγάλη υπευθυνότητα, ευσέβεια και αμεσότητα*». 

* Οι Κατήγοροι
* Τζέιμι Ράσκιν. Ο επικεφαλής των κατηγόρωνΤζέιμι Ράσκιν. Ο επικεφαλής των κατηγόρων
* Νταϊάνα ΝτεγκέτΝταϊάνα Ντεγκέτ
* Ντέιβιντ ΣισιλίνΝτέιβιντ Σισιλίν
* Χοακίν ΚάστροΧοακίν Κάστρο
* Έρικ ΣουόλουελΈρικ Σουόλουελ
* Τεντ ΛιούΤεντ Λιού
* Στέισι ΠλάσκετΣτέισι Πλάσκετ
* Μαντελέιν ΝτηνΜαντελέιν Ντην
* Τζόσεφ ΝεγκούςΤζόσεφ Νεγκούς

### Βουλή: 13 Ιανουρίου 2021

Στις 13 Ιανουαρίου η Βουλή των Αντιπροσώπων ενέκρινε την απόφαση δίκης του Τραμπ.

Αποτελέσματα ψηφοφορίας στη Βουλή: 
«Να δικαστεί ο Τραμπ;»| Κόμμα | ΝαιY Ναι | Red XN Όχι | Αποχές |
| --- | --- | --- | --- |
| **Δημοκρατικό** | 222 | 0 | 0 |
| **Ρεπουμπλικανικό** | 10 | 197 | 4 |
| **Σύνολο** | **232** | 197 | 4 |
| Αποτέλεσμα: εγκρίθηκε |
|

Ο Αναπληρωτής Πρόεδρος Πάτρικ Λίχι
### Γερουσία: 25 Ιανουαρίου 2021

Στις 25 Ιανουαρίου ανακοινώθηκε ότι ο Αναπληρωτής Πρόεδρος Πάτρικ Λίχι, ο οποίος σε ηλικία 80 χρονών είναι το γηραιότερο μέλος της Γερουσίας, θα προεδρεύσει στις συνεδριάσεις για τη δίκη του Τραμπ.

### Γερουσία: 9 Φεβρουαρίου 2021

Την πρώτη ημέρα της δίκης στη Γερουσία οι κατήγοροι και η υπεράσπιση του Τραμπ παρουσίασαν τις αναφορές τους για την υπόθεση, και η Γερουσία κλήθηκε να ψηφίσει για το αν επιτρέπεται από το Σύνταγμα αυτή η δίκη.

Ο κατήγορος αντ. Τζέιμι Ράσκιν
Ο επικεφαλής κατήγορος, ο Αντ. Τζάμι Ράσκιν άνοιξε τη συνεδρίαση της Γερουσίας με ένα 13λεπτο βίντεο που έδειχνε τον Τραμπ να βγάζει λόγο έξω από το Καπιτώλιο και μετά τους διαδηλωτές να εισβάλουν μέσα στο Καπιτώλιο. Ο Ράσκιν έκανε λόγο για προστασία από πολιτικούς που ήρθαν στα γραφεία τους ως «*δημαγωγοί*» και έφυγαν ως «*τύραννοι*». Είπε ότι, «*ο Πρόεδρος Τραμπ ίσως δεν ήξερε πολλά για τους σκευωρούς αλλά αυτοί σίγουρα τον ήξεραν καλά [...] Με δεδομένο ότι έδωσαν προσοχή στους κινδύνους που υπάρχουν στις εκλογές και στην ειρηνική μεταφορά της εξουσίας, ποιος θα φανταζόταν ότι σκηνοθέτησαν το κατηγορητήριο όπως μία ανεπίδοτη επιστολή τις τελευταίες ημέρες του προέδρου στο γραφείο*». Έκλεισε κάνοντας έκκληση: «*Γερουσιαστές, αυτό δεν μπορεί να είναι το μέλλον μας*».

Οι δικηγόροι του Τραμπ: Μπρους Κάστορ (αριστερά) και Ντέιβιντ Σόεν (δεξιά)
Μετά μίλησαν οι δικηγόροι του Τραμπ, ο Μπρους Κάστορ και ο Ντέιβιντ Σόεν, οι οποίοι απάντησαν στις κατηγορίες τονίζοντας τα σημεία στα οποία οι υπαινιγμοί και οι κατηγορίες έγιναν αντισυνταγματικά. Ο Σόεν απάντησε στο βίντεο του Ράσκιν δείχνοντας αποσπάσματα από παλαιότερα βίντεο, μέχρι και από το 2017, στα οποία φαίνεται η «*ακόρεστη επιθυμία (των Δημοκρατικών) για δίκες*».

Τελικά η Γερουσία ψήφισε ότι τα κατηγορητήρια δεν είναι αντισυνταγματικά και μπορούν να προχωρήσουν με τη δίκη.

### Γερουσία: 10 Φεβρουαρίου 2021

Την δεύτερη ημέρα της δίκης μίλησαν οι Κατήγοροι, οι οποίοι παρουσίασαν τα ενοχοποιητικά στοιχεία για τα οποία πιστεύουν ότι ο Πρόεδρος Τραμπ πρέπει να δικαστεί.

Ο αντ. Τζάμι Ράσκιν κατηγόρησε τον Τραμπ ότι δεν ήταν απλά ένας «*αθώος παρευρισκόμενος*» εκεί, ήταν ο «*αρχηγός της επανάστασης*». Και ότι για πολλούς μήνες «*επαινούσε, ενθάρρυνε και καλλιεργούσε τη βία*». Συνέδεσε το περιστατικό της εισβολής με το τουίτ του Τραμπ που έλεγε: «*Θα θυμάστε αυτή τη μέρα για πάντα*». Μετά από αυτό, το τουίτερ και το φέισμπουκ ανέστειλαν προσωρινά τον λογαριασμό του Τραμπ για παραβίαση των όρων χρήσης. Κατηγόρησε, επίσης, τον πρώην Πρόεδρο ότι είδε το χάος που γινόταν στην τηλεόραση σαν να παρακολουθεί ένα ριάλιτι, και πρόσθεσε ότι «*ήταν μία ημέρα ντροπής στην ιστορία της Αμερικής*». Κλείνοντας, κάλεσε τους γερουσιαστές να καταδικάσουν τον Τραμπ να μην αναλάβει ποτέ ξανά καθήκοντα σε κανένα γραφείο επειδή θα επαναληφθούν τέτοια περιστατικά βίας.

Η αντ. Στέισι Πλάσκετ
Η κατήγορος αντ. Στέισι Πλάσκετ, από τις Παρθένες Νήσους. Έδειξε σοκαριστικά βίντεο που είχαν έντονη συναισθηματική επίδραση στο κοινό: τον όχλο που έσπασε τις πόρτες και μπήκε στο κτίριο, τα πανικόβλητα μέλη του κογκρέσου, τους ταραξίες που συγκρούστηκαν με την αστυνομία και τους τελευταίους να ζητούν υποστήριξη. Έδωσαν έμφαση στο πόσο κοντά βρέθηκαν οι ταραξίες στους αρχηγούς του έθνους. Ο γερουσιαστής Μιτ Ρόμνεϊ βρισκόταν σε ένα διάδρομο του Καπιτωλίου όταν ένας αστυνομικός τον προειδοποίησε για τον όχλο που έρχεται. O πρώην Αντιπρόεδρος Πενς και η οικογένειά του βρέθηκαν σε απόσταση 40 μ. από τον αγανακτισμένο όχλο, που φώναζε συνθήματα όπως «*Κρεμάστε τον Μάικ Πενς*», και τελικά φυγαδεύτηκε με την βοήθεια της Μυστικής Υπηρεσίας. Και η Νάνσι Πελόζι παγιδεύτηκε στο κτίριο, καθώς ένας ταραξίας με τρομακτική φωνή φώναζε: «*Ψάχνουμε να σε βρούμε Νάνσι*». Έξω, μία διαδηλώτρια, η Άσλι Μπάμπιτ, πυροβολήθηκε και σκοτώθηκε από την αστυνομία. Η Πλάσκετ είπε ότι «*ο Πρόεδρος Τραμπ έβαλε στόχους στις πλάτες τους, και αυτή η συμμορία μπήκε στο Καπιτώλιο για να τους κυνηγήσει*».

### Γερουσία: 11 Φεβρουαρίου 2021

Την τρίτη ημέρα της δίκης συνέχισαν τις παρουσιάσεις τους οι Κατήγοροι. 

Η κατήγορος αντ. Νταϊάνα Ντεγκέτ υποστήριξε ότι οι άνθρωποι που παρουσιάστηκαν ως υποστηρικτές του Τραμπ και μετά εισέβαλαν στο Καπιτώλιο ενήργησαν προς το συμφέρον του. Παρουσίασε αρχεία και αναφορές από εκείνη την ημέρα, στα οποία οι ταραξίες δηλώνουν ότι ενεργούν κατόπιν διαταγής του Προέδρου Τραμπ. «*Είμαστε προσκεκλημένοι του Προέδρου των Ηνωμένων Πολιτειών*» φώναξε ένας από τους ταραξίες.

Ο κατήγορος αντ. Τεντ Λιού υποστήριξε ότι ο Τραμπ, με την συμπεριφορά του μετά την εισβολή στο Καπιτώλιο, έδειξε ότι δεν ενδιαφέρεται να εφαρμόσει δύναμη για να καταστείλει τη βία. Ότι επέδειξε μεγάλη αδράνεια και σιωπή, ότι δεν έκανε μία επίσκεψη στο Καπιτώλιο για να δει τις ζημιές που έγιναν ούτε απέτισε φόρο τιμής στα θύματα. «*Αν εσύ ή εγώ κάναμε λάθος και έγινε κάτι κακό, τότε θα δείχναμε μετάνοια.[...] Θα παίρναμε την ευθύνη. Ο Τραμπ δεν έκανε τίποτα τέτοιο. Γιατί; Επειδή είχε σχεδιάσει όσα έγιναν στις 6 Ιανουαρίου*», είπε ο Τεντ Λιού.

Ο κατήγορος αντ. Χοακίν Κάστρο στο λόγο του μίλησε για τις υλικές ζημιές από την εισβολή, στα αρχεία και τις πληροφορίες που χάθηκαν όταν οι ταραξίες μπήκαν στο Καπιτώλιο και άρχισαν να σπάνε πράγματα. Καθώς και για τη ζημιά στο κύρος και το αίσθημα ασφαλείας των Ηνωμένων Πολιτειών. «*Ενώ άλλες χώρες είναι σκέτο χάος, το Σύνταγμα μας βοήθησε να τηρήσουμε την τάξη στην Αμερική [...] Θα υποστηρίξουμε το κράτος δικαίου επειδή το κράτος δικαίου δεν θα υποστηρίξει τον εαυτό του*», είπε ο Κάστρο.

### Γερουσία: 12 Φεβρουαρίου 2021

Ο Μάικλ βαν ντερ Ντην, δικηγόρος του πρώην Προέδρου στη δίκη
Την τέταρτη ημέρα μίλησε η υπεράσπιση του Τραμπ. Οι δικηγόροι του παρουσίασαν μία συνοπτική έκθεση 78 σελίδων με τα κύρια σημεία στα οποία βάσισαν την υπεράσπισή τους:

* **Η Δική στη Γερουσία είναι αντισυνταγματική**. Οι δικηγόροι του Τραμπ υποστήριξαν ότι αφού δεν είναι πια Πρόεδρος δεν έπρεπε να γίνει λόγος για δίκη του στη Γερουσία.
* **Ο Τραμπ δεν ενθάρρυνε τους υποστηρικτές του για να γίνουν βίαιοι.** Οι δικηγόροι υποστήριξαν ότι ο Τραμπ «*δεν έδωσε οδηγίες σε κανέναν να κάνει παρανομίες*». Οι δράστες ήταν ακροδεξιά νεοφασιστική οργάνωση που έχει ήδη πάρει την ευθύνη για πολλά περιστατικά βίας σε όλην την χώρα. Τα Περήφανα Αγόρια είχαν σχεδιάσει την εισβολή εκ των προτέρων, και θα γινόταν ανεξάρτητα από το τι θα έλεγε ο Πρόεδρος Τραμπ στην Ομιλία του. Ο Τραμπ ήταν ενημερωμένος για τη δράση τους, και τους έχει καταδικάσει και στο παρελθόν. Ο Πρόεδρος Τραμπ έχει καταδικάσει γενικά τη βία, πολλές φορές, στην εκστρατεία του.
* **Ο Τραμπ έχει το δικαίωμα να εκφράσει τη γνώμη του**. Βάσει του Συντάγματος υπάρχει ελευθερία λόγου, και ο Τραμπ είχε κάθε δικαίωμα να εκφράσει τις υποψίες του για «νοθεία» στις εκλογές.
* **Δεν εφαρμόστηκε η δέουσα διαδικασία**. Οι εξελίξεις ήταν πολύ γρήγορες, και δεν εφαρμόστηκε η δέουσα διαδικασία και οι ορθοί κώδικες συμπεριφοράς, και μέσα στις ταραχές ο Τραμπ αδικήθηκε. Βάσει του Συντάγματος ένα άτομο δεν πρέπει να αποστερηθεί «*ζωή, ελευθερία ή ιδιοκτησία*» χωρίς τη «*δέουσα νομική διαδικασία*».

Μετά την τρίωρη παρουσίαση της υπεράσπισης, οι δύο πλευρές, κατήγοροι και υπεράσπιση, κλήθηκαν να απαντήσουν στις ερωτήσεις των παρευρισκόμενων γερουσιαστών.

### Γερουσία: 13 Φεβρουαρίου 2021

Την τελευταία ημέρα της δίκης οι γερουσιαστές κλήθηκαν να ψηφίσουν για τον Τραμπ, αν τον θεωρούν ένοχο ή όχι. Αθωώθηκε με 57 ψήφους «ένοχος» και 43 ψήφους «αθώωος». Χρειάζονταν 67 ψήφοι ενοχής για να καταδικαστεί.

Ήταν η πρώτη φορά που ψήφισαν μαζικά υπέρ της ενοχής, Γερουσιαστές από το κόμμα του Προέδρου. Οι 7 Ρεπουμπλικανοί γερουσιαστές, ήταν οι: ***Σούζαν Κόλλινς*** του Μέιν, ***Λίζα Μουρκόφσκι*** της Αλάσκας, ***Ρίτσαρντ Μπερ*** της Βόρειας Καρολίνας, ***Πατ Τούμεϊ*** της Πενσυλβάνιας, ***Μπιλ Κάσιντι*** της Λουιζιάνας, ***Μπεν Σας*** της Νεμπράσκας και ***Μιτ Ρόμνεϊ*** της Γιούτας. 

Αποτελέσματα ψηφοφορίας στη Γερουσία: 
«Θεωρείτε τον Τραμπ ένοχο ή αθώο;»| Κόμμα | Ένοχος | Αθώος | Αποχές |
| --- | --- | --- | --- |
| **Δημοκρατικό** | 50 | 0 | 0 |
| **Ρεπουμπλικανικό** | 7 | 43 | 0 |
| **Σύνολο** | 57 | 43 | 0 |
| Αποτέλεσμα: Αθωώθηκε (67 ψήφοι ενοχής χρειάζονταν για να καταδικαστεί) |
|

Δημοσκοπήσεις
-------------


Έρευνες κοινής γνώμης για τη δίκη: «Θεωρείτε υπεύθυνο τον Τραμπ;»| Εταιρείαδημοσκοπήσεων | Ημέρα/εςδημοσκόπησης | Δείγμα | Τύπος | Σφάλμα | ΝαιY Ναι | Red XN Όχι |
| --- | --- | --- | --- | --- | --- | --- |
| Politico/MorningConsult | Ιαν. 8-11 | 1,996 | ΕΨ | ±2.0% | **52%** | 41% |
| Navigator Research | Ιαν. 8-11 | 1,000 | ΕΨ | – | **53%** | 40% |
| Vox/Data for Progress | Ιαν. 8-11 | 1,233 | ΠΨ | ±2.8% | **52%** | 46% |
| Data for Progress | Ιαν. 9-10 | 1,129 | ΠΨ | ±2.9% | **53%** | 43% |
| Quinnipiac University | Ιαν. 7-10 | 1,239 | ΕΨ | ±2.8% | **52%** | 45% |
| ABC/Ipsos | Ιαν. 8–9 | 570 | Ε | ±4.7% | **56%** | 43% |
| Change Research | 7–8 Ιαν. | 1,116 | ΠΨ | ±3.4% | **51%** | 47% |
| HuffPost/YouGov | 6–8 Ιαν. | 1,000 | ΕΨ | ±4.1% | **47%** | 41% |
| PBS/Marist | Ιαν. 7 | 831 | ΕΨ | ±4.9% | **49%** | 48% |
| PBS/Marist | Ιαν. 7 | 875 | Ε | ±4.8% | 48% | **49%** |
| Avalanche Insights | Ιαν. 7 | 2.009 | Ε | – | **58%** | 34% |
| Politico/MorningConsult | 6–7 Ιαν. | 1.986 | ΕΨ | ±2.0% | **44%** | 43% |
| Axios/Ipsos | 6–7 Ιαν. | 536 | Ε | ±4.6% | **51%** | 49% |
| The Hill/HarrisX | 6–7 Ιαν. | 964 | ΕΨ | ±3.16% | 49% | **51%** |
| Ipsos | 6 Ιαν. | 500 | Ε | ±5.0% | **51%** | 36% |
| YouGov | 6 Ιαν. | 1.448 | ΕΨ | ±3.3% | **50%** | 42% |
| **Εισβολή στο Καπιτώλιο** | **6 Ιαν.** | – | – | – | – | – |
|

Παραπομπές
----------

1. ↑  Breuninger, Kevin (8 Φεβρουαρίου 2021). «Here's what to know about former President Donald Trump's second impeachment trial». *CNBC* (στα Αγγλικά). Ανακτήθηκε στις 9 Φεβρουαρίου 2021.
2. 1 2  «Trump impeachment: Senate says trial is constitutional and can go ahead» (στα αγγλικά). *BBC News*. 2021-02-10.. Ανακτήθηκε στις 2021-02-10.
3. 1 2 3 4 5 6 7 8 9 10 11 12 13 14  «Capitol riots timeline: The evidence presented against Trump - BBC News». *web.archive.org*. 11 Φεβρουαρίου 2021. Αρχειοθετήθηκε από το πρωτότυπο στις 11 Φεβρουαρίου 2021. Ανακτήθηκε στις 12 Φεβρουαρίου 2021. CS1 maint: Unfit url (link)
4. ↑  «Pelosi Names Impeachment Managers | Speaker Nancy Pelosi». *web.archive.org*. 11 Φεβρουαρίου 2021. Αρχειοθετήθηκε από το πρωτότυπο στις 11 Φεβρουαρίου 2021. Ανακτήθηκε στις 12 Φεβρουαρίου 2021. CS1 maint: Unfit url (link)
5. 1 2  «Roll Call 17 Roll Call 17, Bill Number: H. Res. 24, 117th Congress, 1st Session» (στα αγγλικά). *Office of the Clerk, U.S. House of Representatives*. 2021-01-13.. Ανακτήθηκε στις 2021-02-09.
6. ↑  «Leahy, not Roberts, to preside over impeachment trial | TheHill». *web.archive.org*. 4 Φεβρουαρίου 2021. Αρχειοθετήθηκε από το πρωτότυπο στις 4 Φεβρουαρίου 2021. Ανακτήθηκε στις 13 Φεβρουαρίου 2021. CS1 maint: Unfit url (link)
7. ↑  CNN, Jeremy Herb, Manu Raju and Lauren Fox. «Senators vote that impeachment trial is constitutional following House managers and Trump lawyer debate». *CNN*. Ανακτήθηκε στις 10 Φεβρουαρίου 2021.
8. ↑  «Permanent suspension of @realDonaldTrump». *web.archive.org*. 10 Φεβρουαρίου 2021. Αρχειοθετήθηκε από το πρωτότυπο στις 10 Φεβρουαρίου 2021. Ανακτήθηκε στις 11 Φεβρουαρίου 2021. CS1 maint: Unfit url (link)
9. ↑  «Facebook και Twitter μπλόκαραν τους λογαριασμούς Τραμπ | Η ΚΑΘΗΜΕΡΙΝΗ». *web.archive.org*. 7 Ιανουαρίου 2021. Αρχειοθετήθηκε από το πρωτότυπο στις 7 Ιανουαρίου 2021. Ανακτήθηκε στις 11 Φεβρουαρίου 2021. CS1 maint: Unfit url (link)
10. 1 2  «Trump impeachment: Key takeaways from second day of Senate trial - BBC News». *web.archive.org*. 10 Φεβρουαρίου 2021. Αρχειοθετήθηκε από το πρωτότυπο στις 10 Φεβρουαρίου 2021. Ανακτήθηκε στις 11 Φεβρουαρίου 2021. CS1 maint: Unfit url (link)
11. ↑  «Chilling video footage becomes key exhibit in Trump trial». *web.archive.org*. 11 Φεβρουαρίου 2021. Αρχειοθετήθηκε από το πρωτότυπο στις 11 Φεβρουαρίου 2021. Ανακτήθηκε στις 11 Φεβρουαρίου 2021. CS1 maint: Unfit url (link)
12. ↑  «Χάος στο Καπιτώλιο: Ο Μάικ Πενς προειδοποιεί τους ταραξίες -«Οσοι εμπλέκονται, θα προσαχθούν». Αρχειοθετήθηκε από το πρωτότυπο στις 3 Φεβρουαρίου 2021. CS1 maint: Unfit url (link)
13. 1 2 3  «Trump impeachment trial: Key takeaways on day three - BBC News». *web.archive.org*. 12 Φεβρουαρίου 2021. Αρχειοθετήθηκε από το πρωτότυπο στις 12 Φεβρουαρίου 2021. Ανακτήθηκε στις 12 Φεβρουαρίου 2021. CS1 maint: Unfit url (link)
14. 1 2  «Trump impeachment: Fact-checking the Senate trial - BBC News». *web.archive.org*. 12 Φεβρουαρίου 2021. Αρχειοθετήθηκε από το πρωτότυπο στις 12 Φεβρουαρίου 2021. Ανακτήθηκε στις 13 Φεβρουαρίου 2021. CS1 maint: Unfit url (link)
15. ↑  «Trump condemns all white supremacists after Proud Boys row - BBC News». *web.archive.org*. 7 Ιανουαρίου 2021. Αρχειοθετήθηκε από το πρωτότυπο στις 7 Ιανουαρίου 2021. Ανακτήθηκε στις 12 Φεβρουαρίου 2021. CS1 maint: Unfit url (link)
16. ↑  «Feb. 12 updates for impeachment trial Day 4: Defense team rests their case». *NBC News* (στα Αγγλικά). Ανακτήθηκε στις 13 Φεβρουαρίου 2021.
17. ↑  «Trump impeachment trial: Incitement charge a 'monstrous lie' - BBC News». *web.archive.org*. 12 Φεβρουαρίου 2021. Αρχειοθετήθηκε από το πρωτότυπο στις 12 Φεβρουαρίου 2021. Ανακτήθηκε στις 13 Φεβρουαρίου 2021. CS1 maint: Unfit url (link)
18. ↑  «Trump impeachment trial: What verdict means for Trump, Biden and America» (στα αγγλικά). *BBC News*. 2021-02-13.. Ανακτήθηκε στις 2021-02-14.
19. ↑  Collins, Sean (January 10, 2021). «Americans are divided on whether to remove Trump, according to the polls». *Vox*. Αρχειοθετήθηκε από το πρωτότυπο στις January 10, 2021.. Ανακτήθηκε στις January 10, 2021.
20. ↑  «National Tracking Poll #210135».
21. ↑  «Communicating in Crisis» (PDF).
22. ↑  «DFP Vox Election Trust» (PDF).
23. ↑  «Trump's Approval Rating Dropping Among Independents, Republicans».
24. ↑  «74% Of Voters Say Democracy In The U.S. Is Under Threat, Quinnipiac University National Poll Finds; 52% Say President Trump Should Be Removed From Office».
25. ↑  «ABC News/Ipsos Poll Jan 10» – μέσω Scribd.
26. ↑  «Majority Support for Impeachment After Trump-Inspired Insurrection Attempt».
27. ↑  «HuffPost: Capitol Building Riot» (PDF).
28. 1 2  «PBS NewsHour/Marist Poll National Tables January 7th, 2021» (PDF). *Marist*. Αρχειοθετήθηκε (PDF) από το πρωτότυπο στις 11 Ιανουαρίου 2021.
29. ↑  «Overnight polling shows fissures in Trump's base in response to attack on the U.S. Capitol» (PDF).
30. ↑  «National Tracking Poll #210121» (PDF).
31. ↑  «Axios-Ipsos poll: Republicans oppose removing Trump over Capitol siege». *Axios*. Αρχειοθετήθηκε από το πρωτότυπο στις 14 Ιανουαρίου 2021.
32. ↑  «Poll: Majority of voters say Capitol riots caused mostly by actions of mob not Trump».
33. ↑  «America united in opposition to the pro-Trump mob assaulting the Capitol» (PDF). *Ipsos*. 6 Ιανουαρίου 2021.
34. ↑  «YouGov Poll: Capitol Protest» (PDF). *YouGov*. Αρχειοθετήθηκε (PDF) από το πρωτότυπο στις 7 Ιανουαρίου 2021.